Sukkelende Kuba kry Russiese steun | Die Vryburger
Die Russiese Eerste Minister, Dmitry Medvedev, het ’n besoek van twee dae afgelê in Kuba waar hy te midde van die land se sukkel bestaan, ’n helde ontvangs in swierigheid gekry het.
Die amptelike besoek word gesien as sterk ondersteuning vir die kommunisties beheerde eiland in sy stryd om staande te bly met die geweldige druk vanaf die VSA.
Moskou het met die Eerste Minister se besoek gepoog om die handel, militêre en politieke bande te versterk terwyl Kuba en sy vêr linkse alliansie vennote, Venezuela en Nicaragua, ook onder die VSA se sanksies deurloop.
Rusland sal waarskynlik hulp verleen aan Kuba met sy brandstof krisis en sukkelende ekonomie sedert die Trump-administrasie strenger sanksies teen die Kubaanse regering ingestel het. Puk-optog: “Studente is reg, nie regs nie” | Maroela Media
Die vakbond Solidariteit het Donderdag gesê hy steun Puk-studente se regmatige aanspraak op moedertaalonderrig. Dit kom nadat die Hoër Onderwys Transformasienetwerk (HETN) die vakbond as ‘n “regse” organisasie beskryf het weens sy ondersteuning vir studente se optog vandag by die Noordwes-Universiteit se Potchefstroomkampus.
Sowat 3 500 studente het Donderdag ‘n vreedsame optog gehou om ŉ memorandum met eise aan Dan Kgwadi, visekanselier van die NWU, te oorhandig.
Die HETN het die optog en memorandum egter beskryf as ‘n aanduiding van die indoktronasie wat op die kampus heers.
Volgens die HETN is dit duidelik dat die studente se eis, dat Potchefstroom ‘n Afrikaanse kampus sal bly, “gemaak word sonder ‘n bewustheid van hoe ‘n oorheersende Afrikaanse kultuur gedien het om studente van ander rasgroepe en kulture uit te sluit op die Potchefstroomkampus”.
“Dit is haas ondenkbaar dat regse studente so openlik hul onkunde, onsensitiwiteit en vooroordeel sal wys. Gegewe die berg van bewyse tot die teendeel, klink hul eis vir ondersteuning van grondwetlike waardes soos gelykheid, vryheid en menseregte leeg,” volgens die HETN.
Die HETN het onder meer ook Solidariteit, die AWB en AfriForum as “regse” organisasies beskryf en gesê “daar is geen twyfel nie dat hulle in samewerking met die bestuur, ‘n Afrikaner-magsbasis op die Potchefstroomkampus van die NWU wil bewaar”.
Dirk Hermann, bestuurshoof van Solidariteit, sê die vakbond steun die PUK-studente se regmatige aanspraak op moedertaalonderrig. “Artikel 29(2) van die Grondwet van Suid-Afrika bepaal dat elkeen die reg het om onderrig by openbare instellings te ontvang in die amptelike taal van hulle keuse solank dit prakties moontlik is. Die NWU het ŉ taalmodel ontwikkel wat dit juis prakties moontlik maak om onderrig in Afrikaans aan te bied.”
Hermann sê dit is totaal vreemd van die HETN om almal wat aanspraak maak op hierdie grondwetlike reg as regs te beskou. “Die enigste afleiding wat mens kan maak is dat hulle van mening is dat die grondwet regs is. Dit is waarskynlik die eerste keer dat iemand die mening huldig dat die Suid-Afrikaanse grondwet eintlik regs is. Deur aanspraak te maak op hulle grondwetlike regte is die studente reg en nie regs nie.”
Wanneer gaan sekere mense / groepe / rasse van hul minderwaardigheidskomplekse ontslae raak.
PUKKE, ek salueer elkeen van julle ! Doen so voort – trots op julle.
AFRIKAANS BO !
Was daar vadag gewees…en is teleurgestel, ons as Afrikaners is nie regverdig teenwoordig nie. Glo dit of nie, ‘n bus is in gery om “spesiale” studente aan die voorpunt van die optog te plaas…waarom moet “polities korrekte” studente ingery word om ons beeld te verbeter??? Dis nou mos tradisie om te sing by so ‘n optog en ons loop onder andere vir Afrikaans, lekker lei die leiers ons om nie in Afrikaans te sing nie…baie van ons het geloop oor ons dadelik kon aanvoel dat hierdie ‘n politiese speletjie was om die PUK se beeld te verbeter deur ons as “divers” uit te beeld. ONS IS AFRIKAANS!!!! Ons gee nie om oor wat die ANC/HETN/ADRIAANS van ons dink nie, ons is en bly AFRIKAANS en ek glo dit gaan meer afbreek om ons as ‘n “diverse” groep uit te beeld.
FDS · 4 jaar gelede
@VerVanRyn – ek deel jou sentiment en stem saam, maar ek voel net dis nodig vir my om te noem, en ek is nogals betrokke op die studente struktuur, dat die bus nie in gery was nie, maar dat die studenterade van ons suster-kampusse ons studenteraad gekontak het om te vra of hulle kan kom om hul ondersteuning te wys vir die Puk.
Ek sien nie die onderskyd so goed soos u raak nie nie, as hulle gekom het om ons te ondersteun waarom is hulle ‘n “ereposisie” gegee? As hulle wou wys hulle is deel van ons moes hulle fisies deel wees van ons. Hierdie was niks anders as ‘n poging om te wys ons is polities korrek nie.
Hou moed, moet nie ingee nie, hoog tyd dat iemand iets doen, agteroor sit en wag help niks, doen wat gedoen moet word.